

**"Ақбақай тау-кен байыту комбинаты" акционерлiк қоғамын жекешелендiру туралы**

***Күшін жойған***

Қазақстан Республикасы Үкiметiнiң Қаулысы 1996 жылғы 8 қазан N 1241. Күшi жойылды - ҚРҮ-нiң 1997.10.09. N 1429 қаулысымен. ~P971429

      1996-1998 жылдарға арналған Қазақстан Республикасының
Мемлекеттiк меншiктi жекешелендiру және қайта құрылымдау
бағдарламасына сәйкес, кәсiпорынды қаржылай сауықтыру, инвестициялар
тарту және шикiзат базасын дамыту мақсатында Қазақстан Республикасының
Үкiметi қаулы етедi:
  
      1. Қазақстан Республикасының Мемлекеттiк мүлiктi басқару
жөнiндегi мемлекеттiк комитетi заңда белгiленген тәртiппен:
  
      "Ақбақай тау-кен байыту комбинаты" акционерлiк қоғамы
акцияларының мемлекеттiк пакетiн тендерде сату үшiн Қазақстан
Республикасының Мемлекеттiк мүлiктi басқару жөнiндегi мемлекеттiк
комитетiне берсiн;
  
      "Алтыналмас" акционерлiк компаниясының мемлекеттiк
кәсiпорындарды және акционерлiк қоғамдар акцияларының мемлекеттiк
пакетiн басқару туралы" N 20/95 шартына тиiстi өзгерту енгiзсiн.
  
      2. Қазақстан Республикасының Жекешелендiру жөнiндегi мемлекеттiк
комитетi заңда белгiленген тәртiппен "Ақбақай тау-кен байыту
комбинаты" акционерлiк қоғамы акцияларының мемлекеттiк пакетiн сатуды
жүзеге асырсын.
  
      3. "Алтыналмас" ұлттық акционерлiк компаниясының мәселелерi"
туралы (Қазақстан Республикасының ПҮАЖ-ы 1995 ж., N 18, 200-құжат)
Қазақстан Республикасы Министрлер Кабинетiнiң 1995 жылғы 17 мамырдағы
N 704 қаулысына мынадай өзгерту енгiзiлсiн:
  
      аталған қаулының қосымшасынан:
  
      "Ақбақай ТБК АҚ, Жамбыл облысы" сөздерi алынып тасталсын.
  
      4. Осы қаулының орындалуына бақылау жасау Қазақстан Республикасы
Премьер-Министрiнiң орынбасары Г.Г. Штойкке жүктелсiн.

Қазақстан Республикасының
Премьер-Министрi

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК